বাগমতী প্রদেশ
বাগমতী প্রদেশ (बागमती प्रदेश) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। বাগমতী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়। ২০২০ সালের জানুয়ারিতে সংখ্যাগরিষ্ঠের ভোটে প্রদেশ নং ৩ এর নামকরণ করা হয় বাগমতী প্রদেশ।